**Valga Vallavalitsuse 10.10.2023 istung**

**OTSUSED**

**Edastada** Valga Vallavolikogule otsuse „Valga linna, Pikk tn 1 ja selle lähiala detailplaneeringu algatamine ja lähteseisukohtade kinnitamine ning keskkonnamõju strateegilise hindamise algatamata jätmine“ eelnõu. Detailplaneeringu algatamisega soovitakse lahendada olemasoleva ja projekteeritava teenindusjaama hoonestuse ja rajatiste paiknemist Räni oja kalda kitsendustega alal.

**Edastada** Valga Vallavolikogule otsuse „Kohaliku omavalitsuse eriplaneeringu ja keskkonnamõju strateegilise hindamise algatamine“ eelnõu. Otsuse eesmärk on leida tuuleparkide ja nende toimimiseks vajaliku taristu rajamiseks sobivad asukohad. Planeeringuala suurus on umbes 10 200 ha.

**Kinnitada** Valga Lasteaed Walko hoolekogu 2023/2024. õppeaastaks.

**Kinnitada** Valga Lasteaed Buratino hoolekogu 2023/2024. õppeaastaks.

**Kinnitada** Valga Lasteaed Kaseke hoolekogu 2023/2024. õppeaastaks.

**Väljastada** kasutusluba Valga linn, Kevade tn 10 kinnistul asuvale rekonstrueeritud ja laiendatud elumajale.

**Väljastada** kasutusluba Valga vald, Laatre alevik, Iigaste mnt 3 kinnistul asuva töökoja katusele paigaldatud päikeseelektrijaamale.

**Väljastada** kasutusluba Valga vald, Laatre alevik, Iigaste mnt 3 kinnistul asuva olmehoone katusele paigaldatud päikeseelektrijaamale.

**Kinnitada** 25.09.2023 toimunud enampakkumiste läbiviimise tulemused ja võõrandada vallavara (raieõigus) Renlog Eesti OÜ-le summas 202 666 eurot, millele lisandub käibemaks (kogusumma 243 199,20 eurot).

**Kinnitada** oksjonikeskkonnas [www.osta.ee](http://www.osta.ee) toimunud kolme avaliku enampakkumise tulemused.

**Võõrandada** avaliku enampakkumise korras järgmine vallale kuuluv vara: korteriomand Kooli tn 2a-2, Tsirguliina alevik, Valga vald, alghinnaga 5500 eurot; korteriomand Kooli tn 2a-7, Tsirguliina alevik, Valga vald, alghinnaga 10 000 eurot; korteriomand Uus tn 12-22, Valga linn, Valga vald, alghinnaga 12 000 eurot.

**Anda** otsustuskorras MTÜ-le Noortevahetuse Arengu Ühing EstYes kasutusse Valga vallale kuuluv korteriomand asukohaga Valga vald, Valga linn, Sepa tn 9-5.

**Määrata** Tsirgumäe külas Sanatooriumi maaüksuse jagamisel tekkinud reaalosadele lähiaadressid ja katastriüksuse sihtotstarbed alljärgnevalt:

1. Valga vald, Tsirgumäe küla, Sanatooriumi, 100% ühiskondlike ehitiste maa;

2. Valga vald, Tsirgumäe küla, Tsirgukaevu, 100% tootmismaa;

3. Valga vald, Tsirgumäe küla, Tsirgupuhasti, 100% jäätmehoidla maa.

**Määrata** Kallikülas Hargla hooldekodu maaüksuse jagamisel tekkinud reaalosadele lähiaadressid ja katastriüksuse sihtotstarbed alljärgnevalt:

1. Valga vald, Kalliküla, Hargla hooldekodu 100% ühiskondlike ehitiste maa;

2. Valga vald, Kalliküla, Kallikaevu, 100% tootmismaa.

**Määrata** Londi külas Venda maaüksuse, Kaln-Venda ja Vendamäe piiride muutmisel tekkinud reaalosadele lähiaadressid ja katastriüksuse sihtotstarbed alljärgnevalt:

1. Valga vald, Londi küla, Põdramäe, 100% elamumaa;

2. Valga vald, Londi küla, Vendamäe, 100% maatulundusmaa.

**Määrata** Valga linnas Kungla tn 36 maaüksuse jagamisel tekkinud reaalosadele lähiaadressid ja katastriüksuse sihtotstarbed alljärgnevalt:

1. Valga vald, Valga linn, Kungla tn 36, 100% ühiskondlike ehitiste maa;

2. Valga vald, Valga linn, Petseri tn 7, 100% elamumaa;

3. Valga vald, Valga linn, Petseri tn 7a, 100% elamumaa.

**Määrata** Lepa külas Käära maaüksuse jagamisel tekkinud reaalosadele lähiaadressid ja katastriüksuse sihtotstarbed alljärgnevalt:

1. Valga vald, Lepa küla, Käära, 100% maatulundusmaa;

2. Valga vald, Lepa küla, Puugi, 100% maatulundusmaa.

**Taotleda** Valga valla munitsipaalomandisse Valga vallas jätkuvalt reformimata 37 maaüksust.

**Edastada** Valga Vallavolikogule otsuse „Vallavara otsustuskorras võõrandamine“ eelnõu. Eelnõu kohaselt võõrandatakse eraisikutele Tsirguliina alevikus Kooli tn 2a asuvad viis korterit.

**Edastada** Valga Vallavolikogule otsuse „Loa andmine riigihanke „Vallahooldusteenistuse kaubiku kapitalirent“ korraldamiseks“ eelnõu. Palutakse võimaldada vallahooldusteenistusel soetada uus kastiga kaubik, mida saaks kasutada metsamajandushalduse ja vallahoolduse valdkondades.

**Moodustada** ehitus- ja planeerimisteenistuse vallaarhitekti töökoha täitmiseks korraldatava konkursi läbiviimiseks konkursikomisjon koosseisus: Urmas Möldre, Lenna Hingla; Kaupo Kutsar; Kairid Leks, Jiri Tintera ja Tõnu Reinup.

**Muuta** Valga Vallavalitsuse 21. juuni 2023 korralduses nr 258 „Hajaasustuse programmi 2023. a taotluste rahuldamine“ kahe taotleja toetussummasid.

**Kinnitada** kultuuritegevuse ja kogukonna arengu projekti- ja tegevustoetuste taotlus- ja aruandevormide projektitoetuse taotlusvorm.

**Edastada** Valga Vallavolikogule määruse „Andmekogude asutamise ja andmekogude põhimääruste kinnitamise ülesannete delegeerimine“ eelnõu. Eelnõu kohaselt delegeeritakse Valga valla andmekogude asutamine ja andmekogude põhimääruste kinnitamine Valga Vallavalitsusele.

**Edastada** Valga Vallavolikogule otsuse „Loa andmine riigihanke „Sotsiaaltranspordi teenuse osutamine Valga vallas 2024–2026“ korraldamiseks“ eelnõu.

**Edastada** Valga Vallavolikogule määruse „Toimetulekutoetuse arvestamisel arvesse võetavate eluasemekulude piirmäärad“ eelnõu.

**Edastada** Valga Vallavolikogule otsuse „Valga Vallavolikogu 14. detsembri 2022 otsuse nr 51 „Loa andmine vallavara võõrandamiseks avaliku enampakkumise teel“ kehtetuks tunnistamine“ eelnõu. Eelnõu puudutab kinnistut Kesk tn 7 asukohaga Sooru küla, Valga vald.

**Eraldada** reservfondist Tsirguliina Koolile ujumise algõpetuse transpordikuludeks 750 eurot; Lüllemäe Põhikoolile ujumise algõpetuse transpordikuludeks 1111 eurot; Valga valla majanduskeskusele köögitehnika ja -inventari ostmiseks ning õhkkardina paigaldamiseks 26 000 eurot.

**Edastada** Valga Vallavolikogule otsuse „Kinnisasja omandamiseks loa andmisest keeldumine“ kehtetuks tunnistamine“ eelnõu. Eelnõu kohaselt keeldutakse Taglumo OÜ-le loa andmisest Valga vallas Kaagjärve külas Lopipõllu ja Hallika kinnistute omandamiseks Osaühingult Kehra Agro.